Μόλις τρεις μήνες μετά τη δολοφονία του Τζον Λένον,
ο πρόεδρος Ρίγκαν δέχεται επίθεση στην Ουάσινγκτον.
Συνελήφθη απόψε και κατηγορήθηκε για την επίθεση στον πρόεδρο
και τη συνοδεία του ο νεαρός Τζον Χίνκλεϊ Τζούνιορ.
Όπως κι ο φόνος του Λένον, η επίθεση γίνεται σε κοινή θέα
κι ο ύποπτος συλλαμβάνεται στο σημείο.
Δρακόντεια τα μέτρα ασφαλείας,
καθώς ο Χίνκλεϊ έφτασε στο ομοσπονδιακό δικαστήριο
με τεθωρακισμένη αυτοκινητοπομπή, περιβαλλόμενος από ένοπλους αστυνομικούς.
Άλλη μια ομοιότητα με την υπόθεση Λένον.
Στο ξενοδοχείο του Χίνκλεϊ βρίσκεται ένα αντίτυπο του Ο Φύλακας στη Σίκαλη.
Η υπεράσπισή του σκοπεύει να αποδείξει ότι δεν είναι ένοχος, λόγω παραφροσύνης.
Η σχιζοφρένεια θεωρείται...
ΔΡ ΟΥ. ΚΑΡΠΕΝΤΕΡ ΨΥΧΙΑΤΡΟΣ
η πιο βαριά ψυχική νόσος.
Αφορά ανθρώπους που οι εμπειρίες τους περιλαμβάνουν να ακούν φωνές,
οι οποίοι αναπτύσσουν ψευδή συστήματα πεποιθήσεων, που κυριαρχούν στη ζωή τους.
Ο Κάρπεντερ είπε ότι ο Χίνκλεϊ είναι σχιζοφρενής
και δεν θα μπορούσε να συμμορφωθεί με τον νόμο ή να καταλάβει τι έκανε.
Δεν εικάζαμε ότι θα κρινόταν μη ένοχος λόγω παραφροσύνης.
Εικάζαμε ότι η κοινή γνώμη θα ξεσηκωνόταν.
Θα υπήρχε θυμός.
ΚΑΤΑΚΡΑΥΓΗ ΓΙΑ ΤΗΝ ΕΤΥΜΗΓΟΡΙΑ
Η ετυμηγορία για τον Χίνκλεϊ: αθώος λόγω παραφροσύνης.
Αντιδρώντας, πολλοί Νεοϋορκέζοι είπαν ότι αυτή η υπεράσπιση ήταν ένα πρόσχημα.
Θεωρώ πως είναι ένοχος, γιατί δεν πιστεύω
την υπεράσπιση παραφροσύνης.
Ο κόσμος το απεχθάνεται όταν πετυχαίνει αυτή η υπεράσπιση.
Και φαίνεται πως θεωρείται δεδομένο ότι αν το έγκλημα είναι ειδεχθές,
ο δράστης πρέπει να το πληρώσει.
Ο ΦΥΛΑΚΑΣ ΣΤΗ ΣΙΚΑΛΗ
JOHN LENNON: ΔΟΛΟΦΟΝΙΑ ΧΩΡΙΣ ΔΙΚΗ
ΕΠΕΙΣΟΔΙΟ 3
Η ΔΙΚΗ
Ο Μαρκ Ντέιβιντ Τσάπμαν, ο φερόμενος ως δολοφόνος
του τέως "Σκαθαριού" Τζον Λένον έχει δηλώσει αθώος λόγω παραφροσύνης.
Μα όταν ρωτήθηκε
"Τι δηλώνετε για την κατηγορία του φόνου εκ προθέσεως;",
απάντησε "Όχι ένοχος λόγω παραφροσύνης".
6 ΙΑΝΟΥΑΡΙΟΥ 1981
ΑΦΗΓΗΣΗ ΚΙΦΕΡ ΣΑΔΕΡΛΑΝΤ
Δεν αρνείται ότι πυροβόλησε.
Και μετά από ψυχιατρικές αξιολογήσεις, συμπεριλαμβανομένης της ύπνωσης,
η υπεράσπισή του πιστεύει ότι ήταν παράφρων όταν τράβηξε τη σκανδάλη.
Θα είναι μια αμφισβητήσιμη υπεράσπιση και τον προετοιμάζουν για τη δίκη.
Ο νόμος λέει ότι αν ήσουν νομικώς παράφρων
τη στιγμή που σκότωσες τον Τζον Λένον,
τότε, πρέπει να αθωωθείς λόγω παραφροσύνης.
Να μην πας στη φυλακή, αλλά σε πολιτειακό ίδρυμα.
- Σε ψυχιατρείο. - Ακριβώς.
Το ερώτημα θα είναι η πνευματική του κατάσταση το βράδυ του φόνου;
ΤΖ. ΜΑΡΚΣ ΣΥΝΗΓΟΡΟΣ
Το μόνο ζήτημα στη δίκη θα είναι
αν ήταν παράφρων ή όχι την ώρα της δολοφονίας.
Και θεωρώ πως οι μάρτυρές μας θα το καταδείξουν.
Είναι άλλο ερώτημα το αν θα βρούμε ενόρκους που θα καθορίσουν ότι είναι
μη ένοχος λόγω παραφροσύνης.
Βρίσκω το κλίμα εξαιρετικά εχθρικό απέναντι στον κο Τσάπμαν.
Δεν με εκπλήσσει, μα είναι.
Σχεδόν οι πάντες ήταν συναισθηματικά φορτισμένοι γι' αυτό
κι υπήρχε μεγάλη έχθρα, προφανώς, απέναντι στον Τσάπμαν.
Ο τελευταίος του δικηγόρος παρέμεινε
κάνα δυο μέρες και παραιτήθηκε εξαιτίας των απειλών θανάτου.
Ξέρω ότι κι εμείς λάβαμε απειλές θανάτου ταχυδρομικώς.
Ότι ο Λένον ήταν σχεδόν θεός και πώς τολμάμε...
ΝΤ. ΣΑΓΚΣ ΔΙΚΗΓΟΡΟΣ
να υπερασπιζόμαστε τον άνθρωπο που τον δολοφόνησε εν ψυχρώ,
και "Θα το πληρώσετε".
Το άλλο στοιχείο τότε ήταν η απόπειρα δολοφονίας του Ρίγκαν.
Κι αυτό προκάλεσε έντονα το δημόσιο αίσθημα
κατά της υπεράσπισης παραφροσύνης γενικώς.
Ξέραμε ότι θα αντιμετωπίζαμε μια πάρα πολύ δύσκολη μάχη.
Η εισαγγελία δεν αποδέχεται τη δήλωση παραφροσύνης.
Πιστεύουν πως ο Τσάπμαν σκότωσε τον Λένον για δόξα.
Στα πλαίσια της συνέντευξης που παραχωρώ τώρα,
δεν θα κατονομάσω τον εναγόμενο...
ΕΙΣΑΓΓΕΛΕΑΣ
διότι δεν επιθυμώ να συμμετάσχω σε οποιαδήποτε
κατάσταση που στρέφει την προσοχή επάνω του.
Θα τον αποκαλώ επανειλημμένως "ο εναγόμενος".
Δεν θα χρησιμοποιήσω το όνομά του.
Αυτός ο εναγόμενος ήθελε να συλληφθεί,
διότι αυτό θα έστρεφε την προσοχή επάνω του.
Δεν επεδίωξε να διαφύγει από τον τόπο του εγκλήματος.
Πολύ άνετα θα μπορούσε να έχει τρέξει στο μετρό
και να επιχειρήσει να διαφύγει έτσι ή προς στο πάρκο, μα δεν το έκανε.
Απλώς στεκόταν εκεί και περίμενε.
Σύμφωνα με τη δική τους θεωρία, ο Τσάπμαν ήταν αποτυχημένος,
δεν είχε πετύχει σε τίποτα, είχε αυταπάτες μεγαλείου
κι ήθελε πολλή δημοσιότητα.
Είναι λογικό, είναι σώφρον κάποιος να δολοφονήσει έναν άλλον άνθρωπο
εν ψυχρώ, γνωρίζοντας πολύ καλά ότι συμπερασματικά
το πιθανότερο είναι να καταλήξει στη φυλακή για όλη του τη ζωή
ή σε ένα ψυχιατρείο ισοβίως;
Ο ΔΟΛΟΦΟΝΟΣ ΤΟΥ ΛΕΝΟΝ
Ώστε να τον γράψουν ένα δυο άρθρα στα πρωτοσέλιδα των εφημερίδων;
Απλώς δεν βγάζει νόημα.
ΤΣΑΠΜΑΝ ΜΑΡΚ ΝΤΕΪΒΙΝΤ ΟΔΟΣ ΣΑΟΥΘ ΚΟΥΚΟΥΙ 55
Ο εισαγγελέας θα εξηγήσει στους ενόρκους ότι οι κινήσεις του
πριν από την επίθεση δείχνουν ότι δεν ήταν μια τυχαία πράξη τρέλας,
μα, αντ' αυτού, ένας σχολαστικά προσχεδιασμένος φόνος.
ΛΙΝΤΑ ΤΑΪΡΑ ΡΕΠΟΡΤΑΖ
Η προέλευση του φονικού όπλου εντοπίστηκε
από τις Αρχές της Νέας Υόρκης στην J&S Enterprises.
Η απόδειξη δείχνει ότι το όπλο αγοράστηκε
από τον Μαρκ Τσάπμαν στις 27 Οκτωβρίου του τρέχοντος.
Φαινόταν σαν ένας φυσιολογικός σοβαρός άνθρωπος όταν το αγόρασε.
Το αγοράζει, κι έξι βδομάδες μετά κάνει κάτι τέτοιο.
Τι διάολο να κάνεις;
Η συμπεριφορά του εναγομένου έως το έγκλημα
υποδείκνυε ότι είχε λογική σκέψη.
Είχε το όπλο, ήρθε στη Νέα Υόρκη, αλλά δεν είχε σφαίρες.
Εφόσον δεν κατάφερε να αγοράσει σφαίρες στη Νέα Υόρκη,
επισκέφθηκε έναν φίλο του στην περιοχή της Ατλάντα στην Τζόρτζια
και πήρε σφαίρες από εκείνον.
Όχι μόνο αυτό.
Πριν από τον φόνο, είχε συναντήσει μια δυο θαυμάστριες,
που πήγαιναν έξω από το Ντακότα τακτικά για να συναντήσουν τον Λένον
την ώρα που εκείνος εισερχόταν ή εξερχόταν από το συγκρότημα κατοικιών.
Συνεπώς, δεν υπήρχε καμία ένδειξη ότι έπασχε από μια τέτοια ψυχική νόσο
που θα τον έκανε να μην μπορεί να λειτουργήσει καταλλήλως.
Μα ηχογραφήσεις της υπεράσπισης στο Ράικερς Άιλαντ,
πριν από τη δίκη, αποκαλύπτουν πόσο ασυνάρτητη είναι η σκέψη του Τσάπμαν.
Κατανοώ πλήρως πλέον τι συνέβη
κι είναι πολύ ξεκάθαρο και λογικό.
Πιστεύω ειλικρινά ότι σκότωσα τον Τζον Λένον
για να πείσω όσο το δυνατόν περισσότερους να διαβάσουν το Ο Φύλακας στη Σίκαλη.
Θα αφιερώσω πλέον όλες τις προσπάθειές μου σ' αυτόν τον σκοπό.
Με ρωτάνε "Γιατί σκότωσε τον Λένον;"
Κι εγώ λέω "Είπε ότι ήθελε να προωθήσει το Ο Φύλακας στη Σίκαλη".
Και με κοιτάνε απορημένοι και λέω
"Η ερώτησή σου προϋποθέτει ότι υπάρχει κάποια λογική αιτία
που ένας τρελός σκοτώνει έναν άλλον άνθρωπο εν ψυχρώ.
Ποτέ δεν θα πάρεις μια λογική εξήγηση
για τον λόγο που ένας τρελός έκανε μια τρελή πράξη".
Ο χαρακτήρας στο βιβλίο ήταν ο νεαρός έφηβος Χόλντεν Κόλφιλντ,
ο οποίος πάει στη Νέα Υόρκη για ένα σαββατοκύριακο κι απογοητεύεται
απ' αυτό που αντιλαμβάνεται ως ψευτιά στον κόσμο.
Όταν είσαι μικρός, σου λένε ότι ο κόσμος λειτουργεί με κάποιον τρόπο
κι όσο μεγαλώνεις βλέπεις
ότι υπάρχουν κάποιες πλευρές του που είναι εσφαλμένες και ψεύτικες.
Ο Τσάπμαν λέει στην ομάδα του ότι είναι ο Χόλντεν Κόλφιλντ
της γενιάς του και η αποστολή του είναι
να απαλλάξει τον κόσμο από ανθρώπους που θεωρεί ψεύτικους.
Για τον Λένον λέω το εξής.
ΕΓΓΡΑΦΗ
"Χρειάζεσαι μόνο την αγάπη". Το έχετε ακούσει;
Αυτή είναι η δική μου απάντηση.
Χρειάζεσαι μόνο την αγάπη και 250 εκατομμύρια δολάρια.
Ήταν το μεγαλύτερο, πιο ψεύτικο κάθαρμα που έζησε ποτέ.
Δεν θα άφηνα τον κόσμο να υπομείνει άλλα δέκα χρόνια
τα παραμύθια του.
Κατ' εμέ, ήταν ολοφάνερα παράφρων όταν τον γνώρισα εγώ
και χρειαζόμασταν μια μαρτυρία
που θα επιδείκνυε το γεγονός
ότι δεν είχε επαφή με την πραγματικότητα και ότι είναι σαφώς ψυχικά ασθενής.
Το να προσπαθείς να ανακαλύψεις γιατί τρελάθηκε κάποιος
είναι δύσκολο πράγμα.
Μα, προφανώς, υπάρχουν κάνα δυο άτομα που είχαν κάποια επίγνωση.
Αρχίσαμε, λοιπόν, να μιλάμε με άτομα που τον γνώριζαν στο παρελθόν.
Ταξιδεύουν στη γενέτειρά του, την Τζόρτζια,
και μιλούν με παιδικούς φίλους.
Όταν πρωτογνώρισα τον Μαρκ, όλα έμοιαζαν μια χαρά.
Η κλασική αμερικανική οικογένεια.
Με τον καιρό, όμως,
παρατήρησα ότι συνέβαινε κάτι σκοτεινό.
Β. ΧΑΝΤΕΡ ΠΑΙΔΙΚΟΣ ΦΙΛΟΣ
Του έλεγαν "Πήγαινε στο δωμάτιό σου".
Και μετά πήγαινε ο μπαμπάς του με τη ζώνη κι άρχιζε να τον χτυπάει,
μέχρι και με την αγκράφα.
Τον έπιανε μανία και τον χτυπούσε ασταμάτητα.
Μα ξαφνικά σταματούσε κι έφευγε
και τον άκουγες κάτω να δέρνει τη μητέρα του Μαρκ.
Την έκανε μαύρη στο ξύλο τη μητέρα του.
Και μετά, ο μπαμπάς του Μαρκ πήγαινε στο υπνοδωμάτιο
ή όπου ήταν η τηλεόραση και καθόταν
και μισή ώρα αργότερα ήταν τελείως αλλιώτικος άνθρωπος.
Ήταν σαν να γινόταν ένα μικρό κλικ.
Πήγα στο σπίτι του μια μέρα κι είπε "Δες, έχω μαριχουάνα".
Μα μετά εμφανίστηκε η μεσκαλίνη,
εμφανίστηκε το όπιο και μετά το LCD
απ' την Καλιφόρνια.
Κι ένα συγκεκριμένο σαββατοκύριακο, ο Μαρκ πήρε οκτώ φιξάκια LSD-25,
που ήταν πολύ ισχυρό, κι εξαφανίστηκε όλο το διήμερο.
Κυριακή απόγευμα επικοινώνησα μαζί του κι είπα
"Πού ήσουν όλο το σαββατοκύριακο;" κι είπε "Φίλε, δεν θα το πιστέψεις.
Είδα τον Χριστό κι ήταν πανέμορφα
και μου μιλούσε".
Η χαοτική παιδική ηλικία του τον οδηγεί στην εκκλησία της Ατλάντα.
Ο Μαρκ ήταν κάπως μοναχικός, δεν είχε πολλούς φίλους,
και μου έδωσε την εντύπωση ότι η οικογενειακή του ζωή ήταν δυστυχισμένη.
Πειραματιζόταν με τα ναρκωτικά και ήταν πάρα πολύ...
ΤΣ. ΜΑΚΓΚΑΟΥΑΝ ΠΑΣΤΟΡΑΣ
ένθερμος οπαδός της χαρντ ροκ και της άσιντ ροκ μουσικής.
Στον Νότο, εκείνη την εποχή,
ο κόσμος ταυτιζόταν με την τοπική εκκλησία
κι οι περισσότεροι ήταν πολύ ενεργοί και πολύ πιστοί.
Δεν γνωρίζω να είχε εκκλησιαστικό υπόβαθρο ο Μαρκ.
Κι έτσι, όταν ορκίστηκε πίστη στον Χριστό,
είχα την τιμή να τον βαπτίσω σ' αυτόν τον ναό
και να τον καθοδηγήσω.
Αμέσως βρήκε μια ομάδα ανθρώπων που τον αγάπησε και τον αποδέχτηκε.
Και τον προσέλκυε πολύ μια κοπέλα από την ομάδα νέων.
Η Τζέσικα.
Συνήθως ξεκινώ λέγοντας
"Κάποτε είχα δεσμό με τον Μαρκ Τσάπμαν...
ΠΡΩΗΝ ΣΥΝΤΡΟΦΟΣ
που αργότερα σκότωσε τον Τζον Λένον".
Κι όλοι σοκάρονται τρομερά.
Η πρώην σύντροφος Τζέσικα Μπλάνκενσιπ
ίσως αποδειχθεί καίρια μάρτυρας στη δίκη του Τσάπμαν.
Ήμουν 16
κι είχαμε πάει σε ένα ησυχαστήριο με την εκκλησία μου.
Κάποιος είχε καλέσει κι εκείνον.
Μου φάνηκε ωραίος τύπος και ευαίσθητος.
Έδειχνε τα συναισθήματά του όταν μιλούσε.
Είχε φοβερή αίσθηση του χιούμορ.
Και υποθέτω πως μαγεύτηκα.
Ήταν ένας εξαιρετικός κιθαρίστας
και μπορούσε να παίξει οτιδήποτε.
Αγαπούσε ιδιαίτερα τους Beatles ώσπου ο Τζον Λένον είπε
ότι ήταν πιο δημοφιλείς απ' τον Χριστό.
Ήθελε να μάθει περισσότερα για τη Βίβλο και να εμβαθύνει στην πίστη του.
Το πρόβλημα ήταν ότι έπεσε σε κατάθλιψη.
Άνοιγε την καρδιά του για το πόσο δυστυχισμένος ήταν
κι ότι δεν πίστευε ότι θα άντεχε να ζήσει.
Πίστευα πως είχε πάθει νευρικό κλονισμό.
Κυριολεκτικά τον ικέτευα να ζητήσει ψυχολογική στήριξη
κι εκείνος έλεγε "Δεν έχω ανάγκη να μιλήσω σε κανέναν".
Επίσης, εκείνο το διάστημα, άρχισε να μου βάζει τις φωνές
και θεωρώ ότι τότε ήταν που η σχέση άρχισε να καταρρέει.
Η διάλυση αυτής της σχέσης σημαίνει ότι ο Τσάπμαν θέλει μια νέα αρχή.
Αποφασίζει να μετακομίσει στη Χαβάη.
Σκεφτείτε το. Χαβάη, πανέμορφο μέρος διαμονής.
Τέλειος καιρός. Θα ήταν ιδανική για τότε.
Σαν τον Κήπο της Εδέμ.
Μα άρχιζα να πέφτω πάλι ψυχολογικά
και με είχαν κουράσει τα πάντα,
πράγματα που πίστευα ότι θα ήταν υπέροχα κι εξελίχθηκαν ακριβώς το αντίθετο.
Πήγε με το αμάξι σε ένα υπέροχο σημείο κοντά στον ωκεανό
και πήρε ένα λάστιχο από μάνικα
κι έβαλε το ένα άκρο στην εξάτμιση και το άλλο άκρο μέσα στο αμάξι.
Κι έκατσε εκεί περιμένοντας να πεθάνει.
Ένιωσα ανακούφιση όταν κατάλαβα ότι θα πέθαινα.
Η ζωή είναι απαίσια.
Η υπεράσπιση θεωρεί την απόπειρα αυτοκτονίας τεκμήριο
για τα ψυχολογικά του προβλήματα,
αλλά μόνο ενισχύει την πεποίθηση της εισαγγελίας ότι αποζητά την προσοχή.
Είχε δοκιμάσει μια υποτιθέμενη, κατ' εμέ, απόπειρα αυτοκτονίας.
Και πάλι, μια δραστηριότητα σχεδιασμένη να φέρει την προσοχή επάνω του.
Ήταν ένας 25χρονος άνθρωπος, η συμπεριφορά του οποίου στο παρελθόν
δεν ήταν ιδιαιτέρως αξιοσημείωτη,
που ήταν απογοητευμένος γι' αυτό,
και λόγω μιας διαταραχής προσωπικότητας θεωρούσε ότι ήταν άξιος προσοχής.
Είναι απίστευτα ατυχές που αποφάσισε
να προκαλέσει αυτήν την προσοχή στο άτομό του
κλέβοντας τη δόξα κάποιου όπως ο Τζο Λένον.
22 ΙΟΥΝΙΟΥ 1981
Τα παγκόσμια ΜΜΕ συγκεντρώνονται για τη δίκη του Τσάπμαν.
Ελπίζουν να καταλάβουν γιατί ένα παγκόσμιο είδωλο
έχει εκτελεστεί εν ψυχρώ.
Στη Νέα Υόρκη, 24 θεατές ερευνήθηκαν
και παραβρέθηκαν στην έναρξη της δίκης του Μαρκ Τσάπμαν.
Ήταν η πρώτη μέρα της επιλογής ενόρκων,
το ξεκίνημα μιας μακράς δίκης.
Πλήθος ρεπόρτερ και κάποιοι θεατές περίμεναν για να περάσουν στην αίθουσα.
1983 ΤΥΠΟΣ Ε.Ρ. ΣΙΠ - NEW YORK TIMES
Λατρεύω τις δίκες.
Τις θεωρώ σπουδαία ευκαιρία να δω ένα δράμα.
Σε πιάνει κάτι σαν ενθουσιασμός.
Ε.Ρ. ΣΙΠ ΔΗΜΟΣΙΟΓΡΑΦΟΣ
Κι η αδρεναλίνη αυξάνεται.
Ήμουν μια αρχάρια ρεπόρτερ, κι ήταν ένα από τα πρώτα σημαντικά ρεπορτάζ μου.
Παρακολουθούσε όλη η υφήλιος.
Πραγματικά σκόπευε να σκοτώσει τον Λένον.
Πραγματικά ήξερε τι έκανε όταν σκότωσε τον Τζον Λένον.
Το κλίμα είναι τεταμένο
κι οι απόψεις για τον Τσάπμαν παραμένουν διχασμένες.
Αγαπάμε τον Τζον!
Σκότωσε έναν θρύλο, έναν αγαπητό φιλειρηνιστή όπως ο Τζον Λένον.
ΝΕΑ ΥΟΡΚΗ
- Θάνατος. - Ο Τζον πίστευε στην ειρήνη.
Όλοι οι γνήσιοι οπαδοί του Τζον Λένον
να μην πειράξουν τον τύπο.
Δεν θα άρεσε στον Τζον Λένον. Δεν πίστευε σ' αυτό.
Πίστευε στη συγχώρεση.
Οι άνθρωποι είναι άνθρωποι, όπως κι αν εξελιχθούν.
Όσο άρρωστοι... Ο τύπος είναι άρρωστος. Αυτό είναι όλο.
Σίγουρα κάποιοι φίλοι του έλεγαν ότι δεν φερόταν φυσιολογικά,
μα τίποτα δεν υποδείκνυε ότι έπασχε
από κάποια ψυχική νόσο τόσο οξεία, που δεν ήξερε τι έκανε ή ότι ήταν λάθος.
Αυτό είναι το ζωτικό θέμα στην υπόθεση.
Υπήρχε μεγάλος ενθουσιασμός την ώρα που συγκεντρωνόμασταν
έξω από το δικαστήριο,
περιμένοντας να ανοίξουν οι πόρτες και να ξεκινήσει το παιχνίδι.
Αυτό επικρατούσε στον 13ο όροφο
έξω από την αίθουσα του δικαστή Ντένις Έντουαρντς.
Ο διάδρομος ήταν κατάμεστος με ρεπόρτερ και συνεργεία
που ήρθαν απ' όλο τον κόσμο για τη συνταρακτική υπόθεση.
Όλοι, λοιπόν, βρίσκονταν έξω από την αίθουσα
και περίμεναν να ανοίξουν οι πόρτες.
Μα όταν πέρασε μία ώρα και παραπάνω,
αρχίσαμε να πιστεύουμε πως κάτι συνέβαινε και δεν μας συμπεριλάμβανε.
Ο δικαστής αποφάσισε να κλείσει την αίθουσα.
Συνεπώς, τα μόνα άτομα μέσα ήμασταν εγώ,
ο εισαγγελέας, οι συνήγοροι υπεράσπισης και ο δικαστής.
Κεκλεισμένων των θυρών, τα πράγματα παίρνουν απροσδόκητη τροπή.
Ο Τσάπμαν έχει δηλώσει ένοχος. Και λέγαμε "Τι;"
Ακόμη πιο αλλόκοτος είναι ο λόγος που δίνει
για την ξαφνική αποδοχή ενοχής.
Είπε ότι του φανερώθηκε ο Θεός στο κελί και του είπε να δηλώσει ένοχος
κι ότι ένιωσε τεράστια ανακούφιση μετά απ' αυτό.
Κάθομαι μπροστά στο ραδιόφωνο κι ακούω ροκ μουσική
κι ένιωσα το Άγιο Πνεύμα να μιλάει στην καρδιά μου.
Και κατάλαβα εκείνο το απόγευμα ότι ο Κύριος ήθελε να δηλώσω ένοχος.
Μα εγώ δεν το ήθελα. Ήθελα να προχωρήσω έτσι.
Είπαμε στον δικαστή ότι αυτό έδειχνε περαιτέρω την παραφροσύνη.
Κι ο δικαστής είπε "Έχω συγγενείς που πιστεύουν ότι μιλούν
με τον Θεό κάθε μέρα και δεν θα τους χαρακτήριζα παράφρονες".
Κι εκεί τελείωσαν όλα.
Ο Θεός τού είπε να το κάνει. Γι' αυτό ο Μαρκ Ντέιβιντ Τσάπμαν
ισχυρίζεται ότι άλλαξε τη δήλωσή του σε ενοχή
για τον φόνο του πρώην "Σκαθαριού".
Αν ο δικαστής έχει έναν κατηγορούμενο πρόθυμο
να δηλώσει ένοχος και να αποφύγει τη δίκη, ο δικαστής δεν έχει πρόβλημα.
Μέχρι ενός σημείου δεν εξεπλάγην,
γιατί είχε αναφέρει σε πρότερο χρόνο
ότι φοβόταν πως αν πήγαινε σε ψυχιατρική κλινική,
θα περιβαλλόταν από δαίμονες παντού.
Κι ήταν κατηγορηματικός.
Δεν ήθελε να πάει σε ψυχιατρική κλινική,
παρότι ήταν ολοφάνερα τρελός.
Η δήλωση του Τσάπμαν βάζει τέλος στη δίκη που ίσως αποκάλυπτε τους λόγους του
για να φυτέψει τέσσερις σφαίρες σε έναν τεράστιο σταρ της μουσικής.
Ο Τζόναθαν Μαρκς είπε ότι τον απογοήτευσε πολύ η απόφαση του πελάτη του.
Πραγματικά ανυπομονούσα
για μια πολύ συναρπαστική κι ενδιαφέρουσα και χρήσιμη δίκη.
Γιατί πολύς κόσμος θα μάθαινε
για τον Μαρκ Τσάπμαν και για την υπεράσπιση της παραφροσύνης.
- Τον θεωρείτε παράφρονα; - Σαφέστατα.
- Δεν έχω καμία αμφιβολία. - Νομικώς;
Νομικώς παράφρων, ναι.
Προφανώς, η ψυχιατρική μαρτυρία θα ήταν καίριας σημασίας.
Η εισαγγελία... Η περιγραφή τους ότι αποζητούσε την προσοχή,
ότι είχε αυταπάτες μεγαλείου...
Ναι, ήταν μια μερική περιγραφή του Τσάπμαν και της συμπεριφοράς του,
αλλά σε καμία περίπτωση μια πλήρης εικόνα.
Τα βάθη της παραφροσύνης του ήταν μακράν πιο απύθμενα
απ' ό,τι παραδέχονταν.
Η δρ Λίζα Γκολντ είναι δικανική ψυχίατρος
με εξειδίκευση στην υπεράσπιση παραφροσύνης.
Δεν συμμετείχε στην υπόθεση Τσάπμαν,
αλλά αξιολογεί αποφάσεις που ελήφθησαν τότε.
Ο δικηγόρος είπε "Δεν τον θεωρώ ικανό".
ΔΙΚΑΝΙΚΗ ΨΥΧΙΑΤΡΟΣ
Δεν ξέρω γιατί ένας δικαστής θα έλεγε "Εγώ τον θεωρώ, όμως". Δικαστής είναι.
Όχι επαγγελματίας ψυχικής υγείας.
Θα έπρεπε να ζητήσει άλλη μια ακρόαση ικανότητας.
Θα ήθελα κάποιος να τον ρωτήσει
"Γιατί αλλάζεις γνώμη;"
Υποψιάζομαι ότι άρχιζε να λυγίζει από το στρες
ενός επικείμενου, ευρείας προβολής μιντιακού τσίρκου.
Αναμένοντας την ποινή στη φυλακή,
η πλήρης έκταση της ψυχικής κατάστασης του Τσάπμαν γίνεται σαφής.
Αυτό είναι ένα υπόμνημά μου στον φάκελο.
"Στις 12 Ιουλίου 1981, ο Μαρκ Τσάπμαν υπέστη ένα βίαιο ψυχωσικό επεισόδιο
στο νοσοκομείο της φυλακής Ράικερς Άιλαντ.
Πέταξε μια καρέκλα σε μια τηλεόραση
και χλεύαζε με τσιριχτή φωνή λέγοντας ότι ήταν δαίμονας.
Όταν τον έκλεισαν στο κελί του άρχισε να χοροπηδά,
να πιάνεται από τα κάγκελα του κελιού του και να τσιρίζει σαν πίθηκος".
Όταν τον είδα εγώ πια, του είχαν δώσει ένα ισχυρό αντιψυχωσικό.
Μου είπε ότι τον είχαν κυριεύσει δύο δαίμονες.
Ήδη είχε δηλώσει ένοχος.
Δεν είχε να κερδίσει τίποτα απ' αυτό.
Θεώρησα ότι ήταν πολύ ισχυρό τεκμήριο, και πάλι, της παραφροσύνης του.
Τους μήνες μετά την επίθεση,
η Γιόκο ακόμη προσπαθεί να συμβιβαστεί με την ξαφνική απώλεια του Τζον.
Περνούσαμε πολύ καλά στη Νέα Υόρκη μαζί,
κι αυτό χάθηκε.
Και το γεγονός ότι έφυγε και τόσο ξαφνικά,
με επηρέασε, θεωρώ, γιατί αν ήταν μια αργή διαδικασία,
θα μπορούσαμε να το έχουμε συζητήσει.
Μα ο τελευταίος Τζον που θυμάμαι είναι ένας πολύ κοινωνικός,
δραστήριος, ενθουσιώδης τύπος.
Ο Μαρκ Τσάπμαν εμφανίζεται δημοσίως για την απαγγελία ποινής.
Μια τελευταία ευκαιρία για τη νομική ομάδα
να ζητήσει επιείκεια λόγω της ψυχικής του υγείας.
Οι αρχές δεν ρισκάρουν με τον Τσάπμαν.
Ξέροντας ότι υπάρχουν πολλοί σκληροπυρηνικοί φαν του Λένον,
ο Τσάπμαν έφτασε στο δικαστήριο αδιόρατος, με αυστηρά μέτρα ασφαλείας.
Στην απαγγελία ποινής,
η αίθουσα ήταν ανοιχτή, οπότε οι πολίτες κατέκλυσαν τον χώρο.
Οι δύο πρώτες σειρές ήταν γεμάτες με ρεπόρτερ και μέλη του Τύπου.
ΝΕΑ ΥΟΡΚΗ
Όλοι πέρασαν από ανιχνευτές μετάλλων για να εισέλθουν.
Μέσα, ο Μαρκ Ντέιβιντ Τσάπμαν, με αλεξίσφαιρο γιλέκο από κάτω,
κρατούσε σφιχτά ένα αντίτυπο του Ο Φύλακας στη Σίκαλη του Σάλιντζερ.
Είχαμε δει τον Τσάπμαν στην αρχική απαγγελία κατηγορίας
και τον είδαμε αφότου είχε δηλώσει ένοχος.
Η απαγγελία ποινής έγινε μια ευκαιρία να τον ακούσουμε.
Δεν ανέφερε το θύμα του
όταν δέχτηκε την πρόταση του δικαστή να απευθυνθεί στο δικαστήριο.
Αντ' αυτού, ο Τσάπμαν διάβασε ένα απόσπασμα απ' το βιβλίο
που είχε μαζί του σχεδόν πάντα,
το Ο Φύλακας στη Σίκαλη του Τζ.Ντ. Σάλιντζερ.
Ο ΦΥΛΑΚΑΣ ΣΤΗ ΣΙΚΑΛΗ
Ποτέ δεν αρθρώνει κάποιον λόγο
γιατί είναι τόσο καλό να διαφημίζει το βιβλίο.
Το θεωρούσε τόσο σημαντικό,
που η πράξη που διέπραξε ήταν η δήλωσή του.
Να σας πω κάτι;
Ρ. ΧΟΦΜΑΝ ΝΤΕΤΕΚΤΙΒ
Το διάβασαν όλοι οι εμπλεκόμενοι εκτός από μένα.
Απλώς δεν το έχαφτα.
Για πρώτη φορά παραδέχομαι δημοσίως ότι δεν διάβασα αυτό το βιβλίο.
Προσπαθεί να αλλάξει όνομα σε Χόλντεν Κόλφιλντ.
Προσπαθεί να γίνει αυτοί οι άνθρωποι.
Δεν υπάρχει κάποια λογική αιτία να πιστεύεις ότι θα γίνεις κάποιος άλλος,
αλλά δείχνει πόσο δεν θέλει να είναι ο εαυτός του.
Δύο ψυχίατροι του Τσάπμαν πίεσαν για περαιτέρω θεραπεία.
Βρήκαν έναν ψυχολόγο που τον έβγαλε τρελό,
οπότε βρήκαμε κι εμείς έναν που τον έβγαλε γνωστικό.
Μετά βρήκαν άλλον ψυχολόγο για να πει ότι είναι τρελός
και βρήκαμε κι εμείς για να πει ότι δεν είναι.
Ξέρω μόνο ότι μίλησα με πολλούς ψυχιάτρους όσο δούλευα την υπόθεση
κι οι περισσότεροι είναι οι ίδιοι τρελοί.
Ο Τσάπμαν καταδικάστηκε
- από 20 χρόνια έως ισόβια για τον φόνο... - Καταδικάστηκε
από 20 χρόνια έως ισόβια για τον φόνο του Λένον.
Αναμφίβολα ήταν υπεύθυνος για έναν προμελετημένο φόνο.
Ο συνήγορός του δεν διέψευσε τα γεγονότα, μόνο την κατάληξη.
Ήταν προσεκτικά μελετημένο.
Ήταν καλά εκτελεσμένο. Ήταν σκόπιμο. Ήταν και τρελό.
Είστε ο Μαρκς, σωστά;
Πλέον, ο Τζόναθαν κι εγώ ξέραμε ότι θα πήγαινε στη φυλακή
για το υπόλοιπο της ζωής του, κι ότι αν ήταν στη φυλακή,
δεν θα δεχόταν ψυχιατρική θεραπεία.
Κι αυτό δεν μου φάνηκε σωστό ως αποτέλεσμα.
Η Γιόκο παραμένει στο Ντακότα με τον γιο τους, τον Σον,
προσπαθώντας να διαχειριστεί το συμβάν.
Το μόνο που με στενοχωρεί είναι ότι ο Τζον έπρεπε να πεθάνει με τέτοιον τρόπο.
Και κάποιοι λένε ότι αν ο Τζον δεν ήταν στην Αμερική,
αν ήταν στη Βρετανία, για παράδειγμα, δεν θα τον είχαν σκοτώσει.
Ίσως έπρεπε να ήμασταν πιο προσεκτικοί.
Ο θάνατος του Τζον ήταν ένα τεράστιο σοκ για όλους μας.
Ήμασταν πολύ μουδιασμένοι.
ΦΩΤΟΓΡΑΦΟΣ
Η Γιόκο ήταν αληθινός βράχος εκείνο το διάστημα.
Κι ο Τζον δεν πέθανε επειδή αυτοκτόνησε
ή από ναρκωτικά ή επειδή έπαθε έμφραγμα.
Όχι, τον Τζον τον δολοφόνησαν,
κι ήταν πολύ σημαντικό για μένα να το δείξω στον κόσμο.
Κι ο Τζον κι εγώ πάντα προσπαθούσαμε να κάνουμε ειρηνικό τον κόσμο.
Κι είναι μεγάλη ειρωνεία που ο Τζον, που τόσο αγαπούσε την ειρήνη,
πέθανε με τόσο βίαιο τρόπο.
Θυμάμαι τη Γιόκο να λέει ότι μόλις πέφτει ο ηγέτης με το λάβαρο,
κάποιος πρέπει να πάρει το λάβαρο και να συνεχίσει.
Η Γιόκο βρήκε τρόπο
να μετατρέψει τον θάνατο του Τζον σε μια δύναμη για το καλό.
Όταν μοιράστηκε τη φωτογραφία με τα ματωμένα γυαλιά του
σε εξώφυλλο άλμπουμ,
πολύς κόσμος θεώρησε φρικτό που έκανε κάτι τέτοιο.
Μου τηλεφώνησε για να τη βοηθήσω να φωτογραφίσει τα γυαλιά εκείνο το πρωί.
Πήγα στο Ντακότα, έστησα μερικά φώτα
κι ήθελε να βάλουμε τα γυαλιά σ' ένα περβάζι, με ένα ποτήρι νερό,
και το Σέντραλ Παρκ απ' την άλλη πλευρά του παραθύρου.
Ένιωσα ότι έπρεπε να την τραβήξει εκείνη, οπότε πήρα την άλλη μηχανή
και τη φωτογράφισα να φωτογραφίζει.
Όταν βλέπεις τη φωτογραφία με τα γυαλιά,
νιώθεις τον τρόμο.
Κι αυτό είναι μόλις μία σταγόνα μπροστά σ' αυτό που νιώθει η Γιόκο,
γιατί εκείνη ήταν εκεί, είδε τα γυαλιά μπροστά της.
Μα αν νιώθεις τόσο άσχημα βλέποντας μια φωτογραφία,
μπορείς να φανταστείς λίγο πώς νιώθει η Γιόκο.
Τα γυαλιά που φορούσε την τελευταία στιγμή
ήταν ένα είδος δήλωσης για τη σημασία του περιορισμού της οπλοκατοχής.
ΕΛΕΓΧΟΣ ΟΠΛΟΚΑΤΟΧΗΣ ΤΩΡΑ
ΘΥΜΗΣΟΥ ΤΟΝ ΤΖΟΝ
Κάτι πρέπει να γίνει με τα όπλα,
με τον έλεγχο της οπλοκατοχής και τα μυαλά της χώρας,
τους ανθρώπους που οπλοφορούν.
Είναι φρικτό.
Αν ο Τσάπμαν είχε μαχαίρι αντί για όπλο, ο Τζον Λένον ίσως να ζούσε ακόμη.
Τα όπλα είναι πολύ θανατηφόρα. Δεν υπάρχει επιστροφή.
Η τελική απόφαση για να το κάνεις μπορεί να είναι πολύ παρορμητική.
Κι αυτό φαίνεται πως έγινε με τον Τσάπμαν.
ΟΥΑΣΙΝΓΚΤΟΝ Π.Κ.
ΣΤΑΜΑΤΗΣΤΕ ΤΑ ΠΕΡΙΣΤΡΟΦΑ.
Ο Τσάπμαν έχει περάσει σχεδόν δέκα χρόνια στην απομόνωση,
όταν δέχεται μια πρόταση να δώσει συνέντευξη στη φυλακή
στον Αμερικανό παρουσιαστή Λάρι Κινγκ.
Σαν σήμερα, 12 χρόνια πριν, η μουσική πέθανε
όταν ο Μαρκ Ντέιβιντ Τσάπμαν σκότωσε το πρώην "Σκαθάρι" Τζον Λένον.
Σ' ΑΓΑΠΩ ΤΖΟΝ
Για πρώτη φορά, οι Αμερικανοί έχουν ακούσει απευθείας
τον δολοφόνο του Τζον Λένον.
Ο Μαρκ Ντέιβιντ Τσάπμαν κοντά μας από το σωφρονιστικό κατάστημα Άτικα
στη 12η επέτειο από τον θάνατο του Τζον Λένον.
Μαρκ, γιατί τώρα; Γιατί λες την ιστορία τώρα;
Κοίτα, Λάρι, είμαι καλά τώρα.
Εδώ και αρκετά χρόνια είμαι καλά.
ΔΟΛΟΦΟΝΟΣ ΤΟΥ ΤΖΟΝ ΛΕΝΟΝ
Αισθάνομαι καλά.
Πάντα είχα πράγματα μέσα μου που ήθελα να εξωτερικεύσω,
να πω στον κόσμο γιατί έκανα ό,τι έκανα.
Εκείνο το διάστημα ήμουν χαμένος.
Και δεν ήξερα ποιος ήμουν, μα τώρα ξέρω.
Συνεπώς, πρέπει να νιώθεις τύψεις καθημερινά.
Έχω τύψεις. Λυπάμαι για ό,τι έκανα.
Τώρα συνειδητοποιώ ότι πραγματικά έβαλα τέλος στη ζωή ενός ανθρώπου.
Τότε, ήταν ένα εξώφυλλο δίσκου για μένα.
Δεν υπήρχε, ακόμη κι όταν τον συνάντησα εκείνη τη μέρα,
όταν μου υπέγραψε τον δίσκο, το οποίο έκανε με μεγάλη καλοσύνη.
Και δεν ήταν ψεύτικος, παρεμπιπτόντως. Ήταν πολύ υπομονετικός.
Απλώς τον έβλεπα ως έναν...
- ως έναν δυσδιάστατο σελέμπριτι... - Εντάξει.
- χωρίς αισθήματα. - Τι γιάτρεψε τη σχιζοφρένειά σου;
Βασικά, ούτε η αγωγή ούτε οι γιατροί, αλλά ο Κύριος.
Ο Μαρκ Ντέιβιντ Τσάπμαν ήταν μια αποτυχία στο μυαλό του.
Ήθελε να γίνει κάποιος σημαντικός, Λάρι.
Δεν ήξερε πώς να διαχειριστεί το ότι ήταν ένα τίποτα.
Προσπάθησε να γίνει κάποιος στη ζωή του.
Μα, καθώς χειροτέρευε σταδιακά...
Και πιστεύω ότι ήμουν σχιζοφρενής τότε. Κανείς δεν με πείθει ότι δεν ήμουν.
Παρότι εγώ ευθυνόμουν, ο Μαρκ Ντέιβιντ Τσάπμαν ξέσπασε
απέναντι σε κάτι που θεωρούσε ψεύτικο,
κάτι που τον θύμωνε, για να γίνει κάτι που δεν ήταν, για να γίνει κάποιος.
Ο Τσάπμαν δηλώνει αλλαγμένος.
Αναγεννημένος χριστιανός, μετανιωμένος για ό,τι έκανε.
Τώρα για πρώτη φορά, και μετά από σχεδόν 20 χρόνια στη φυλακή...
3 ΟΚΤΩΒΡΙΟΥ 2000
ο Τσάπμαν εμφανίζεται στην επιτροπή αναστολών ζητώντας την ελευθερία του.
Η Γιόκο Όνο έγραψε στην επιτροπή
ότι "αν αποφυλακιστεί ο Τσάπμαν, εγώ κι οι δύο γιοι του Τζον, Σον και Τζούλιαν,
δεν θα νιώθαμε ασφαλείς για την υπόλοιπη ζωή μας".
Πρέπει να συγχωρεθεί ο Τσάπμαν;
Ξέρω ότι ο πάπας πήγε στη φυλακή...
επισκέφθηκε τη φυλακή και συγχώρεσε εκείνο το άτομο
που επιχείρησε να τον δολοφονήσει, κάτι τέτοιο.
Μα εγώ δεν είμαι ο πάπας
και μου είναι πολύ δύσκολο να τον συγχωρέσω για ό,τι έγινε.
Αυτή είναι η τρίτη ακρόαση του Τσάπμαν. Είναι πλέον 49 ετών.
5 ΟΚΤΩΒΡΙΟΥ 2004
Κρατείται στις φυλακές Άτικα σχεδόν 24 χρόνια.
Ο Τσάπμαν δικαιούται να αιτείται αναστολή από το 2000
και σε κάθε ευκαιρία έχει απορριφθεί.
Θεωρώ τρομερό ο δολοφόνος ενός μέλους των Beatles
να έχει πιθανότητες να αποφυλακιστεί.
Τον βλέπω ακόμη.
Έχει πληρώσει πολύ μεγάλο τίμημα,
διότι αναγκάζεται να ζει απομονωμένος στη φυλακή.
Δεν μπορεί να πάει ούτε στη λειτουργία, γιατί φοβάται
μήπως του κάνουν κακό οι συγκρατούμενοι.
Υπό οποιεσδήποτε άλλες συνθήκες,
θα είχε δικαστεί ως παράφρων.
Όταν θα ανέφερε την πάλη και τον ψυχαναγκασμό που είχε,
θα το ονομάζαμε ψύχωση.
Αν είχε σκοτώσει κάποιον μη διάσημο,
δεν πιστεύω πως θα ήταν στη φυλακή σήμερα. Μα σκότωσε τον λάθος άνθρωπο.
Είμαι απόλυτα πεπεισμένος πως δεν είναι πια επικίνδυνος.
Ο άντρας που επιχείρησε να σκοτώσει τον πρόεδρο Ρίγκαν
μόλις αποφυλακίστηκε, και είχε κριθεί παράφρων.
Ο Τζον Χίνκλεϊ Τζούνιορ κρίθηκε μη ένοχος λόγω παραφροσύνης
για την επίθεση στον πρόεδρο Ρίγκαν.
Ο Χίνκλεϊ θα αποφυλακιστεί
μετά από 35 χρόνια και θα κατοικεί με τη μητέρα του.
Υποβλήθηκε με επιτυχία σε θεραπεία σε ψυχιατρικό νοσοκομείο
και δεν θεωρείται πλέον κίνδυνος για την κοινωνία.
Βρίσκομαι εδώ σήμερα για να καλέσω την Επιτροπή Αναστολών Νέας Υόρκης
να απορρίψει την αποφυλάκιση του Μαρκ Τσάπμαν.
ΜΗ ΜΕ ΑΠΟΓΟΗΤΕΥΣΕΙΣ ΕΠΙΤΡΟΠΗ
Στο μεταξύ, ο Τσάπμαν παραμένει στη φυλακή,
με περιορισμένη πρόσβαση σε ψυχιατρική θεραπεία.
Προσπαθώ να συμπονώ όλους τους πελάτες μου
και μερικές φορές
αυτό είναι δυσκολότερο απ' ό,τι άλλες φορές.
Κι ένιωθα συμπόνια για εκείνον.
Ποιος θα εξηγήσει γιατί τρελαινόμαστε;
Δεν πιστεύω πως ήθελε να...
Αν είχε την επιλογή,
δεν πιστεύω ότι θα είχε επιλέξει να είναι τρελός, αλλά ήταν.
Και γι' αυτόν τον λόγο τον συμπονούσα.
Ο Τζον Λένον πέθανε πάνω από 40 χρόνια πριν,
μα τα λόγια από εκείνη την τελευταία συνέντευξη παραμένουν πάντα επίκαιρα.
ΤΕΛΕΥΤΑΙΑ ΣΥΝΕΝΤΕΥΞΗ ΛΕΝΟΝ 8 ΔΕΚΕΜΒΡΙΟΥ 1980
Φαινόταν πως το υποκείμενο θέμα στο σύμπαν
ή σε οτιδήποτε ήταν άξιο λόγου,
κατέληγε στην αγάπη, αγάπη, αγάπη.
Κι ήταν ο αγώνας
ν' αγαπάς, ν' αγαπηθείς, και να το εκφράσεις.
Η αγάπη έχει κάτι το φανταστικό.
Θέλω να αγαπώ όσο το δυνατόν περισσότερο.
Ακόμη μου λείπει, ιδίως τώρα, επειδή ο κόσμος
δεν πηγαίνει καθόλου καλά κι όλοι μοιάζουν να υποφέρουν.
Κι αν ήταν εκείνος εδώ, θα ήταν διαφορετικά, θεωρώ.
Όταν σκέφτεσαι τον μπαμπά σου τώρα,
ποιες είναι οι πιο υπέροχες αναμνήσεις που σου έρχονται στο μυαλό;
Τι είναι αυτό που σε κάνει να πεις "Αυτή είναι η ουσία της σχέσης μας";
Εικόνες μ' εμένα και τον πατέρα μου. Πάντα ήμουν στην αγκαλιά του.
Να είμαστε μαζί.
Γιατί έτσι ήταν. Ήμασταν διαρκώς μαζί.
Ήξερα ότι ήταν εκεί κι ότι ήταν ο πατέρας μου.
Κι ήξερα ότι τον αγαπούσα.
Ποια ήταν η μεγαλύτερη προσφορά του μπαμπά σου;
Η μουσική του επηρέασε τους πάντες.
Σχεδόν τους πάντες σε ολόκληρο τον κόσμο.
Κι είναι απίστευτη η επίδραση που μπορεί να έχει η μουσική στον κόσμο.
Κι η προσφορά του σ' εσένα;
Για μένα ήταν ο πατέρας μου.
Υποτιτλισμός: Εύα Τανταλίδου